**Luci Tapahonso**, nada en Shiprock, Novo México o 8 de novembro de 1953, é unha poetisa navajo e profesora de estudos amerindios. É a primeira poeta laureada da Nación Navajo, sendo sucedida por Laura Tohe.

Traxectoria
-----------

Nada na reserva Navajo en Shiprock, Novo México filla de Eugene Tapahonso Sr. (*Tódichʼíinii* ou clan Auga Amarga) e Lucille Deschenne Tapahonso (Áshįįhí ou clan Auga Salgada), Luci Tapahonso foi educada na maneira tradicional con 11 irmáns. Na granxa familiar non falaban inglés e Tapahonso aprendeuna como segunda lingua, sendo a súa lingua materna o navajo. Estudou na Escola Metodista Navajo en Farmington, Novo México, e despois na Shiprock High School e graduouse en 1971. Embarcouse nunha carreira como xornalista e reporteira de investigación antes de comezar os seus estudos na Universidade de Novo México en 1976. Alí coñeceu á novelista e poeta Leslie Marmon Silko, quen era membro da facultade e que foi unha influencia importante nos primeiros escritos de Tapahonso. Ela tiña previsto inicialmente estudar xornalismo en Novo México, mais Silko convenceuna de cambiar a súa orientación cara a escritura creativa. Obtivo a súa licenciatura en 1980. En 1983, Tapahonso obtivo o seu máster en escritura creativa, e ensinou en Novo México, máis tarde na Universidade de Kansas e na Universidade de Arizona.

Escritos
--------

Silko axudou a Tapahonso a publicar a súa primeira historia, "The Snake Man", en 1978. A súa primeira colección de poesía, *One More Shiprock Night* (escrita cando aínda estana en pregrao), foi publicada en 1981, pero non tivo demasiado impacto. Seguindo o exemplo de Silko, o primeiro traballo de Tapahonso é místico e pon moita importancia na idea da feminidade como fonte de poder e equilibrio no mundo. Tamén emprega con frecuencia os seus familiares e amigos da infancia na súa poesía. Publicou diversas coleccións máis como *One more Shiprock night* (1981), *Seasonal woman* (1982), *A breeze swept through* (1989) e *Navajo ABC: a Dine alphabet book* (1995), así como moitos poemas individuais foron recollidos en antoloxías, noutras coleccións, literatura activista e en revistas como *Diné Be Iina*.

A súa colección de 1993 *Saánii Dahataal (the women are singing)*, escrita en navajo e inglés, foi a primeira en conseguir repercusión internacional, unha reputación consolidada posteriormente con *Blue horses in rush* (1997).

Os escritos de Tapahonso, a diferenza dos da maioría dos escritores amerindios, son unha tradución da obra orixinal que creou na súa lingua nativa. O seu traballo navajo inclúe cancións orixinais e cantos deseñados para exhibición. Por este motivo, o seu traballo inglés é fortemente rítmico e emprega estruturas sintácticas habituais na poesía en inglés.

Notas
-----

1. 1 2  Tillett, Rebecca (1 de agosto de 2001). "Luci Tapahonso". The Literary Encyclopedia. Consultado o 14 de maio de 2014.
2. ↑  Library of Congress (ed.). "Tapahonso, Luci 1953-". *lccn.loc.gov*. Consultado o 14 de maio de 2014.
3. ↑  "Luci Tapahonso Named as Navajo Nation's First Poet Laureate". *Indian Country Today Media Network*. 30 de abril de 2013. Arquivado dende o orixinal o 21 de agosto de 2013. Consultado o 14 de maio de 2014.
4. ↑  White, Kaila (25 de setembro de 2015). "ASU professor Laura Tohe named Navajo Nation’s second poet laureate". *The Arizona Republic*. Consultado o 6 de agosto de 2016.
5. 1 2 3 4  Sonneborn, Liz (2007). *A to Z of American Indian Women*. A to Z of Women. Facts on File. ISBN 978-0816066940.
6. 1 2  Smith, Noel Lyn (17 de outubro de 2011). "Celebrated Diné poet visits with St. Michael students". *Navajo Times*. Arquivado dende o orixinal o 14 de maio de 2014. Consultado o 14 de maio de 2014.
7. 1 2 3 4 5  Dunaway, David King; Sara Spurgeon (2003). *Writing the Southwest*. University of New Mexico Press. ISBN 978-0826323378.
8. ↑  Velie, Alan R.; Jennifer McClinton-Temple (2007). *Encyclopedia of American Indian Literature*. Encyclopedia of American Ethnic Literature. Facts on File. ISBN 978-0816056569.

Véxase tamén
------------

### Ligazóns externas

* Biografía en ipl.org *(en inglés)*

* Portal:Muller

|  |  |
| --- | --- |
| Control de autoridades | 
* Wd: Q6696604
* WorldCat
* VIAF: 60429732
* BIBSYS: 3022369
* BNF: 12339866w
* CiNii: DA09615864
* Discogs: 2640932
* Europeana: ID
* FAST: 94877
* ISNI: 0000 0000 8387 0044
* LCCN: n82089055
* MusicBrainz: ID
* NTA: 136234615
* SNAC: w6v743fk
* SUDOC: 032352433

 |